Globusfestivalen

Globusfestivalen er en internasjonal mat og kultur festival i Drammen i Viken som arrangeres årlig i slutten av september. Festivalen arrangeres normalt på Strømsø torg, og er et samarbeid mellom Byen vår Drammen, Interkultur i Drammen kommune, Buskerud Innvandrerråd og Drammen minoritetsråd. Festivalen ble første gang arrangert i 2015, etter ønske fra lokale foreninger som ønsket å feire mangfoldet i byen. Festivalen er passende for barn, senior, ungdom og voksen. Festivalen hadde ca. 7500 besøkende det første året, året etter økte det til ca. 15 000, tredje året var det om lag 20 000 besøkende.

Festivalen feirer det internasjonale Drammen ved å fylle Strømsø Torg med kultur, mat, musikk og underholdning fra alle verdenshjørner. I 2018 ble det tilbudt mat fra 70 matboder.

Besøkstall og historie 
 2015 - 7 500 besøkende.
 2016 - 15 000 besøkende og 50 matboder.
 2017 - 20 000 besøkende og 70 matboder.
 2018 - 15 000 besøkende som tilsammen kjøpte ca. 20 000 matretter.
 2019 - 20 000 besøkende som tilsammen kjøpte like under 25.000 matretter på de drøye seks timene det varte.
 2020 - Grunnet Covid-19 ble det i 2020 arrangert en alternativ festival flere steder i kommunen.
 2021 - 
 2022 - 12 000 besøkende og 25 matboder. I 2022 ble festivalen holdt den 24. september på knutepunkt Strømsø (tidl. Strømsø skole) i Telthusgata, normalt holdes den på Strømsø torg, men grunnet arbeidet med bybrua måtte festivalen flyttes. Dagen før ble årets Globuskonferanse holdt på Union Scene, med konferansier Namra Beatrix Saleem. Med seg hadde hun journalist og programleder, Sandeep Singh, artisten Uzia og TV2-journalisten Kadafi Zaman. Globuskonferansen fokuser på mangfold i kulturlivet.

Norges kulturkommune 2019 
I 2019 vant Drammen kommune, prisen «Norges kulturkommune 2019», i begrunnelsen fra juryen var det kommunenes langsiktige og målrettet arbeidet med kulturfeltet og mangfoldet en avgjørende faktor.

Referanser 

Repeterende arrangementer etablert i 2015
Festivaler i Viken
Matfestivaler i Norge
Festivaler i Drammen